Jelasin soal Jambatan Air Magdeburg  dalam bahasa melayu dong

Jambatan Air Magdeburg (جمبتن اير مڬدبورڠ) (Jerman: Wasserstraßenkreuz Magdeburg) merupakan sebuah jambatan air di Jerman yang dibuka pada bulan Oktober 2003. Jambatan ini menghubungkan Terusan Elbe-Havel dengan Terusan Mittelland yang merentasi Sungai Elbe. Jambatan ini terkenal kerana ia merupakan jambatan air terpanjang di dunia dengan jumlah sepanjang 918 meter (3012 kaki).

Terusan Elbe-Havel dan Terusan Mittelland sebelum ini telah bertemu berhampiran dengan Magdeburg tetapi di sisi yang bertentangan dengan Sungai Elbe yang berada pada ketinggian yang jauh lebih rendah daripada dua terusan ini. Kapal yang bergerak di antara dua terusan ini perlu melalui lencongan sepanjang 12 kilometer (7.5 batu), meneruni dari Terusan Mittelland melalui lif bot Rothensee ke Elbe dan kemudian belayar di hilir sungai sebelum ke Terusan Elbe-Havel melalui pintu air Niegripp.